**Ministru kabineta noteikumu projekta**

**„Grozījumi Ministru kabineta 2010.gada 27.jūlija noteikumos Nr.704 „Noteikumi par robežšķērsošanas vietām un tajās veicamajām pārbaudēm””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Latvijas Republikas valsts robežas likuma 10.panta divpadsmitā daļa, 12.panta otrā daļa, 22.panta septītā daļa un 24.panta pirmā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013.gada 21.novembrī stājās spēkā Latvijas Republikas valdības un Krievijas Federācijas valdības līgums par Latvijas – Krievijas valsts robežšķērsošanas vietām (turpmāk – Līgums). Līgumā ir noteiktas Latvijas – Krievijas valsts robežšķērsošanas vietas (turpmāk - RŠV), to novietojums un klasifikācija. Savukārt Ministru kabineta 2010.gada 27.jūlija noteikumu Nr.704 „Noteikumi par robežšķērsošanas vietām un tajā veicamajām pārbaudēm” (turpmāk – Ministru kabineta 2010.gada 27.jūlija noteikumi Nr.704), pielikumi nosaka RŠV, kurās kompetentās iestādes veic kontroli, īstenotās kontroles veidus un to veikšanas laiku.1. Saskaņā ar Līgumu RŠV „Vientuļi” ir paredzēta kravām un personām, tomēr tās tehniskā stāvokļa dēļ, pašreiz tā apkalpo tikai fiziskas personas un autotransportu ar pilnu masu līdz 3,5t. Krievijas pusē RŠV „Ludonka” ir rekonstruēta un varētu nodrošināt pasažieru un kravas autotransporta pārbaudes, bet Latvijas pusē RŠV „Vientuļi” trūkst nepieciešamās infrastruktūras, lai RŠV kompetentās iestādes varētu pilnvērtīgi veikt kontroles pasākumus.Ministru Kabineta 2012.gada 13.marta sēdes protokollēmuma (prot. Nr.14 25.§) „Informatīvais ziņojums „Par robežšķērsošanas vietu attīstību uz Latvijas Republikas un Krievijas Federācijas robežas”” 3.2.1.apakšpunktā noteikts veikt nepieciešamās darbības ar Igaunijas–Latvijas–Krievijas pārrobežu sadarbības programmas Eiropas Kaimiņattiecību un partnerības instrumenta 2007.–2013.gadam (turpmāk – EKPI) ietvaros pieteiktā liela mēroga stratēģiskā projekta „RŠV „Vientuļi” (Latvijas Republika) rekonstrukciju un RŠV „Bruņiševa” (Krievijas Federācija) iekārtošanu” īstenošanu. Projekta mērķis ir nodrošināt, ka RŠV „Vientuļi” kļūs par pilnībā funkcionējošu RŠV pasažieru un kravas transportam.Saskaņā ar Ministru kabineta 2014.gada 29.jūlija sēdes protokollēmuma (prot. Nr.41 22.§) „Informatīvais ziņojums „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai”” 2.punktu, RŠV „Vientuļi” modernizācijas darbu pabeigšana bija plānota līdz 2015.gada 31.decembrim. RŠV „Vientuļi” ir pabeigta modernizācija atbilstoši izvirzītajiem mērķiem. **Lai rastu risinājumu pilnvērtīgas RŠV darbības nodrošināšanai, Latvijas puse ir vērsusies pie Krievijas puses ar lūgumu:****1) precizēt, vai ceļa posma Ludonka-Nosovo-Pitalova stāvoklis atbilst drošības prasībām kravas transportlīdzekļu, kuru tehniski pieļaujamā maksimālā pilnā masa pārsniedz 3,5 tonnas, kustībai, braucot gan ar kravu, gan bez tās;****2) sniegt informāciju par tilta pāri Ludonkas upei, kas atrodas starp robežšķērsošanas vietām “Vientuļi” un “Ludonka”, atbilstību ceļu satiksmes drošības prasībām kravas transporta, kuru tehniski pieļaujamā maksimālā pilnā masa pārsniedz 3,5 tonnas, kustībai un sniegt aktualizētu informāciju par šī tilta iepriekšplānotajiem rekonstrukcijas darbiem un to laika grafiku;****3) izvērtēt iespēju novirzīt kravas transportlīdzekļu kustību maršrutā Ludonka-Nosovo-Anciferovo-Linovo-Fedosino.****2015.gada 11.decembrī ir saņemta vēstule no Pleskavas apgabala ar informāciju, ka Krievijas Federācijas pusē esošo tiltu nestspēja “Ludonka” ir 30 tonnas, bet tilta “Kuhva” nestspēja ir 9 tonnas. Ņemot vērā minēto, RŠV “Vientuļi” tiks atvērta transportlīdzekļiem ar pilnu masu līdz 9 tonnām.**Šobrīd Ministru kabineta 2010.gada 27.jūlija noteikumu Nr.704 2.pielikuma 26.punkts paredz ierobežojumus veiktās muitas kontroles veidos un 9.piezīme paredz, ka kustība RŠV „Vientuļi” atļauta tikai fiziskām personām. Ņemot vērā RŠV „Vientuļi” veikto modernizāciju, Ministru kabineta 2010.gada 27.jūlija noteikumos Nr.704 ir jāveic šādi grozījumi:1. jāizsaka 2.pielikuma 26.punkts jaunā redakcijā;
2. jāsvītro 2.pielikuma 9.piezīme.

**Patlaban RŠV „Vientuļi” netiek veikta Pārtikas un veterinārā dienesta kontrole. Lai nodrošinātu kravu fitosanitāro, pārtikas nekaitīguma un nepārtikas preču drošuma, kvalitātes un klasifikācijas kontroli, Ministru kabineta 2010.gada 27.jūlija noteikumos Nr.704 nepieciešams veikt šādus grozījumus:**1. **jāpapildina 3.pielikums ar 14.punktu, nosakot RŠV „Vientuļi” veicamos kontroļu veidus un laiku;**
2. **jāpapildina 3.pielikums ar 9.piezīmi, kura paredz, ka Pārtikas un veterinārais dienests kontroli RŠV „Vientuļi” veiks pēc izsaukuma četru stundu laikā.**

**Ņemot vērā, ka patlaban nav prognozējams Pārtikas un veterinārā dienesta kontrolei pakļauto kravu apjoms RŠV „Vientuļi”, kontrole tiks nodrošināta četru stundu laikā pēc informācijas saņemšanas no kravas īpašnieka (pilnvarotās personas) un to veiks Pārtikas un veterinārā dienesta inspektori no kontroles punkta „Grebņeva”. Ņemot vērā kontrolei uzrādīto kravu skaitu, tiks vērtēta nepieciešamība nodrošināt pastāvīgu Pārtikas un veterinārā dienesta kontroli RŠV „Vientuļi”.****2.** **Līdz ar Lielvārdes militārā lidlauka (turpmāk – Lielvārdes lidlauks) attīstību ir radīta iespēja Ziemeļatlantijas līguma organizācijas (turpmāk – NATO) dalībvalstu militāriem lidaparātiem (likuma “Par aviāciju” 115. un 116.pantā noteiktiem militārās aviācijas gaisa kuģiem un civilās aviācijas gaisa kuģiem, kurus bruņotie spēki izmanto militārajām vajadzībām) izmantot Lielvārdes lidlauku militāro mācību un uzņemošās valsts atbalsta darbību norisei Latvijā.** **Izvērtējot Latvijas Republikas un ārpus Šengenas zonas NATO dalībvalstu militāro sadarbību, kuras īstenošanai nepieciešama šo valstu militāro gaisa kuģu, militārās kravas, apkalpes un personāla ierašanās Latvijas Republikas teritorijā, ir nepieciešams noteikt Lielvārdes lidlaukam robežšķērsošanas vietas statusu.** **Uz Lielvārdes lidlauku un no tā ir plānoti tikai militāro gaisa kuģu lidojumi, un šo lidojumu ietvaros tiks transportētas tikai militāras kravas.****Pēc Aizsardzības ministrijas priekšlikuma gada laikā plānotie lidojumi, ko kontrolēs kompetentās iestādes, būs ne biežāk kā 30 reizes gadā. Līdz ar to, ir jāpapildina Ministru kabineta 2010. gada 27. jūlija noteikumu Nr.704 13.punktu, nosakot, ka militārajos lidlaukos, kuros nav pastāvīgi izvietota kompetentās iestādes struktūrvienība, pārbaudes veic ne biežāk kā 30 reizes gadā. Ņemot vērā augstāk minēto, Lielvārdes militārajā lidlaukā nav nepieciešams noteikt un izveidot pastāvīgas robežšķērsošanas vietas infrastruktūru.** Gadījumos, ja militārais lidlauks iesniegs pieprasījumu veikt pārbaudi vairāk nekā 30 reizes gadā un šajā militārajā lidlaukā nebūs izveidota nepieciešamā infrastruktūra pastāvīgu pārbaužu nodrošināšanai, pieprasījumu kompetentās iestādes noraidīs un informēs par nepieciešamību izvēlēties citu lidostu vai lidlauku, kurš ir atbilstoši aprīkots pārbaužu nodrošināšanai. **Robežšķērsošanas procedūru veikšanai Lielvārdes lidlaukā Valsts robežsardzes un Valsts ieņēmumu dienesta vajadzībām par Aizsardzības ministrijas budžeta līdzekļiem no Nacionālo bruņoto spēku ikgadējā budžeta apakšprogrammas 22.10.00. “Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. “Nacionālo bruņoto spēku uzturēšana” tiks nodrošinātas darba telpas kopējā platībā vismaz 40m2 ar sekojošo aprīkojumu: pieslēgumu datu/video informācijas pārraidei ar ātrumu ne mazāku kā 100MB/s, vietējo un pilsētas telefonu sakaru nodrošināšanai, kondicionēšanas sistēmu, apkures sistēmu, elektrības pieslēgumu (220V sprieguma tīkls), nepārtrauktās barošanas 1000 VA Smart UPS bloku, darba galdiem (7.gab.), krēsliem (7.gab.). Papildus, elektrības padeves traucējumu gadījumā, nepieciešams arī ģenerators elektrības padeves nodrošināšanai.****Aizsardzības ministrija no Nacionālo bruņoto spēku ikgadējā budžeta apakšprogrammas 22.10.00. “Starptautisko operāciju un Nacionālo bruņoto spēku personālsastāva centralizētais atalgojums” un 22.12.00. “Nacionālo bruņoto spēku uzturēšana” nodrošinās Valsts robežsardzi ar telekomunikācijas telpu, aprīkotu ar lokālās apsardzes signalizācijas iekārtām, video informācijas ierakstu ciparu video ierakstu sistēmā (tai skaitā nodrošinot iespēju strādāt ar video ierakstu sistēmu no attālinātas darba vietas, izmantojot TCP/IP protokolu), nodrošinās ar lokālu strukturizētu kabeļu sistēmu (SKS) datoru un telefonu pieslēgšanai, katrā darba vietā četrus pieslēgumus (RJ 45) (220V sprieguma tīklu), katrā darba vietā rozešu bloku ar 4 ligzdām datoru pieslēgšanai, katrā darba vietā rozešu bloku ar 2 ligzdām citu iekārtu pieslēgšanai, kā arī ligzdas datoru pieslēgšanai pieslēgt atsevišķam drošinātājam. Robežpārbaužu procesa nodrošināšanai ir nepieciešamas vismaz divas dienesta telpas - viena standarta robežpārbaudei (jeb “pirmā līnija”) un otra - padziļinātai dokumentu izpētei, personu intervēšanai un vīzu izsniegšanai (jeb “otrā līnija”).** **Nacionālie bruņotie spēki sadarbībā ar Valsts robežsardzi un Valsts ieņēmuma dienestu izstrādās kārtību, kā šo dienestu pārstāvji ierodas uz iepriekšplānotiem ārpus Šengenas zonas NATO dalībvalstu lidojumiem Lielvārdes lidlaukā (paredzot laiku, kas nepieciešams kompetento iestāžu darba koordinēšanai un nokļūšanai uz Lielvārdes lidlauku).** **Tādēļ, lai Lielvārdes lidlaukā nav pastāvīgi jāizvieto kompetentās iestādes struktūrvienība, militārajiem lidlaukiem jānosaka pārbaužu veikšanas skaitu gadā, kā arī, lai nodrošinātu Lielvārdes lidlauka pilnvērtīgu izmantošanas iespēju arī tām NATO dalībvalstīm, kas nav Šengenas līguma dalībvalstis, un piešķirtu Lielvārdes lidlaukam robežšķērsošanas vietas statusu, Ministru kabineta 2010.gada 27.jūlija noteikumos Nr.704 ir jāveic šādi grozījumi:**1. **jāpapildina noteikumi ar 5.6.apakšpunktu;**
2. **jāizsaka 13.punktu jaunā redakcijā;**
3. **jāpapildina 1.pielikums ar 32.punktu;**
4. **jāpapildina 2.pielikums ar 28.punktu.**

3. Patlaban Ministru kabineta 2010.gada 27.jūlija noteikumos Nr.704 noteikts, ka Rīgas ostas kontroles punktā „Rīgas osta (BFT)” no veterinārajai kontrolei pakļauto kravu veidiem atļauta ievešana/izvešana tādiem pārtikas produktiem, kam nav īpašu prasību attiecībā uz temperatūru, un saldētiem pārtikas produktiem. Saskaņā ar 2015.gada 12.jūnija Komisijas Īstenošanas lēmumu (ES) Nr.2015/919, ar ko Lēmumu 2009/821/EK groza attiecībā uz robežkontroles punktu un veterināro vienību sarakstiem Traces sistēmā (turpmāk – Īstenošanas lēmums Nr.2015/919), kontroles punktā „Rīgas osta (BFT)” atļauts turpmāk veikt veterināro kontroli arī atdzesētu pārtikas produktu kravām. Tāpēc nepieciešams izdarīt attiecīgus grozījumus Ministru kabineta 2010.gada 27.jūlija noteikumu Nr.704 3.pielikuma 7.punktā.4. Patlaban Ministru kabineta 2010.gada 27.jūlija noteikumos Nr.704 noteikts, ka lidostā „Rīga” no veterinārajai kontrolei pakļauto kravu veidiem atļauta tikai saldētu pārtikas produktu ievešana/izvešana. Ar Īstenošanas lēmumu Nr.2015/919 lidostā „Rīga” atļauts turpmāk veikt veterināro kontroli dažādos temperatūras režīmos pārvadājamām pārtikas un nepārtikas kravām. Lai uzlabotu uzņēmēju iespējas saņemt robežkontroles pakalpojumus, plānots pagarināt kontroles laiku pārtikas nekaitīguma, ne­pār­tikas preču dro­šuma un dzīvnieku barības kon­trolei pakļautiem produktiem. Tāpēc nepieciešams izdarīt attiecīgus grozījumus Ministru kabineta 2010.gada 27.jūlija noteikumu Nr.704 3.pielikuma 10.punktā.  |
|  3. | Projekta izstrādē iesaistītās institūcijas | Valsts ieņēmumu dienests, **Aizsardzības ministrija, Nacionālo bruņoto spēku Apvienotais štābs, Iekšlietu ministrija, Valsts robežsardze**, Zemkopības ministrija, Pārtikas un veterinārais dienests. |
| 4. | Cita informācija | Izdevumi saistībā ar ***robežpārbaudes nodrošināšanu*** Lielvārdes lidlaukā: **2016.gadā - 36 204 *euro*, no tā:****- Iekšlietu ministrija – 3 169 *euro*****- Aizsardzības ministrija – 33 035 *euro*****2017.gadā un turpmāk katru gadu – 1 929 *euro* (Iekšlietu ministrija)** **2016.gadā - 36 204 *euro*, no tiem:****I.** *Izdevumi konteinera aprīkošanai ar robežpārbaudes tehniskajiem līdzekļiem* – kopā 24 490 *euro*, no tiem:-kārtējie izdevumi – 300 *euro*;-kapitālie izdevumi – 24 190 *euro*Izdevumus segs Aizsardzības ministrija (Nacionālie bruņotie spēki) no budžeta apakšprogrammas 22.12.00 „Nacionālo bruņoto spēku uzturēšana”Aprēķins:1.1. 2 darbstacijas x 1 170 *euro* (ar Windows operētājsistēmu un Microsoft Office programmatūru) = 2 340 *euro* (monitori: 2 gab. x 150 *euro* vid. = 300 *euro* (EKK 2312); stacionārie datori: 2 gab. x 1 020 *euro* = 2 040 *euro* (EKK 5238));1.2. ceļošanas dokumenta (pasu) lasītāji: 2 gab. x 5 700 *euro* = 11 400 *euro* (EKK 5200);1.3. stacionārās dokumentu pārbaudes iekārtas: 2 gab. x 3890 *euro* = 7 780 *euro* (EKK 5200);1.4. viena pirksta skeneri biometrisko vīzu pārbaudei: 2 gab. x 1 200 *euro* = 2 400 *euro* (EKK 5200);1.5. pārnēsājamās dokumentu pārbaudes iekārtas: 2 gab. x 285 *euro* = 570 *euro* (EKK 5200).**II.** *Izdevumi vīzu izsniegšanas darba vietas ierīkošanai* – kopā 1 170 *euro*, no tiem:-kārtējie izdevumi – 150 *euro*;-kapitālie izdevumi – 1 020 *euro* .Izdevumus segs Aizsardzības ministrija (Nacionālie bruņotie spēki) no budžeta apakšprogrammas 22.12.00 „Nacionālo bruņoto spēku uzturēšana”Aprēķins:1 darbstacija x 1 170 *euro* (ar Windows operētājsistēmu un Microsoft Office programmatūru) = 1 170 *euro* (monitors: 1 gab. x 150 *euro* vid. = 150 *euro* (EKK 2312); stacionārais dators: 1 gab. x 1 020 *euro* = 1 020 *euro* (EKK 5238)).**III.** *Izdevumi biroja tehnikas iegādei* – kopā 500 *euro* (kapitālie izdevumi) - segs Aizsardzības ministrija (Nacionālie bruņotie spēki) no budžeta apakšprogrammas 22.12.00 „Nacionālo bruņoto spēku uzturēšana”Aprēķins:Multifunkcionālā iekārta (fakss, skeneris, printeris): 1 gab. x 500 *euro* = 500 *euro* (EKK 5238). **IV.** *Izdevumi spiedogu iegādei* – kopā 840 *euro* (kārtējie izdevumi) Izdevumus segs Iekšlietu ministrija (Valsts robežsardze) no budžeta programmas 10.00.00 “Valsts robežsardzes darbība”Aprēķins:Šengenas parauga robežsargu individuālo spiedogu iegāde: spiedogi „Lielvārde” 4 gab. x 210 *euro* = 840 *euro* (EKK 2300).**V.** *Izdevumi degvielas iegādei* – kopā 357 *euro* (un turpmāk katru gadu) (kārtējie izdevumi) Izdevumus segs Iekšlietu ministrija (Valsts robežsardze) no budžeta programmas 10.00.00 “Valsts robežsardzes darbība”Aprēķins: degvielas izmaksas maršrutā Rīga – Lielvārde – Rīga (30 braucieni x 120 km vidējais nobraukums = 3600 km. Vidējais degvielas patēriņš uz 100 km 10 litri. 360 litri x 0,993 *euro*/litrs = 357 *euro*) (EKK 2322).**VI.** *Izdevumi sakaru un telekomunikāciju pieslēgumu nodrošināšanai* – kopā 8847 *euro*, no tiem:-kārtējie izdevumi – 1 972 *euro*, no tiem 1 572 *euro* (turpmāk katru gadu) - segs Iekšlietu ministrija (Iekšlietu ministrijas Informācijas centrs) no budžeta apakšprogrammas 02.03.00 “Vienotās sakaru un informācijas sistēmas uzturēšana un vadība”;-kapitālie izdevumi – 6 875 *euro* - segs Aizsardzības ministrija (Nacionālie bruņotie spēki) no budžeta apakšprogrammas 22.12.00 „Nacionālo bruņoto spēku uzturēšana”Aprēķins:6.1. 10Mb/s pieslēguma ierīkošanai: 5 000 *euro* (EKK 5000);6.2. 10Mb/s pieslēguma abonēšana: 121 *euro* mēnesī x 12 = 1 452 *euro* (un turpmāk katru gadu) (EKK 2211);6.3. IeM VoIP iznesto telefonu iegāde: 2 gab. x 200 *euro* = 400 euro (EKK 2312);6.4. maksa par sarunām: 2 telefoni x 5 *euro* mēnesī x 12 = 120 *euro* gadā (un turpmāk katru gadu) (EKK 2219);6.5. lokālā datortīkla izbūve līdz 25 rozetēm: 1 875 *euro* (EKK 5000).**2017.gadā un turpmāk katru gadu – 1929 *euro***, no tiem:–357 *euro* (kārtējie izdevumi) - segs Iekšlietu ministrija (Valsts robežsardze) no budžeta programmas 10.00.00 “Valsts robežsardzes darbība”; - 1572 *euro* (kārtējie izdevumi) - segs Iekšlietu ministrija (Iekšlietu ministrijas Informācijas centrs) no budžeta apakšprogrammas 02.03.00 “Vienotās sakaru un informācijas sistēmas uzturēšana un vadība”.**Papildu izdevumi Valsts ieņēmumu dienestam kopā (saistībā ar muitas kontroles nodrošināšanu Lielvārdes lidlaukā):** **2016.gadā -** no ~441 *euro* – ~480 *euro*,**2017.gadā un turpmāk katru gadu** - no ~441 *euro* – ~480 *euro** Izmaksas tiks segtas no Finanšu ministrijas budžeta programmas 33.00.00 „Valsts ieņēmumu muitas politikas nodrošināšana”.

Izdevumi degvielai(Valsts ieņēmumu dienestam; budžeta programma 33.00.00 „Valsts ieņēmumu muitas politikas nodrošināšana”) – kopā no ~441 *euro* – ~480 *euro,* no tiem:* kārtējie izdevumi – no ~441 *euro* – ~480 *euro,* (katru gadu).

Aprēķins: degvielas izmaksas maršrutā Lidosta “Rīga”- Lielvārdes lidlauks – Lidosta “Rīga” (30 braucieni x 150 km vidējais nobraukums = 4500 km. Vidējais degvielas patēriņš uz 100 km 10 litri. 450 litri x DD-0,979; 95- 1,066 *euro*/litrs (Vadoties pēc degvielas cenām 05.11.2015) = no ~441 *euro* – ~480 *euro.*Izdevumi muitas kontroles un robežpārbaudes nodrošināšanai var tikt precizēti atbilstoši veiktajam iepirkumam un faktiskajai situācijai.\* Ņemot vērā Krievijas Federācijas problēmas ar jauna tilta būvniecību pāri Kuhvas upei Ministru kabineta 2015.gada 6.oktobra sēdē ir apstiprināts informatīvais ziņojums „Par finansējuma pārdali muitas un robežas kontroles punktu darbības nodrošināšanai un attīstībai” (prot. Nr. 53 38.§), kurā no 2015.gada 1.oktobra tika samazināts darbinieku skaits RŠV “Vientuļi” no 41 uz 16 vecāko muitas uzraugu amata vietām, precizējot arī finansējumu.Saskaņā ar Ministru kabineta 2015.gada 6.oktobra sēdes protokollēmuma Nr.53 38.§ 4.punktā minēto, ir nolemts samazināt Finanšu ministrijai izdevumus 2016.gadā par 616 419 EUR un 2017.gadā par 432 647 EUR RŠV “Vientuļi” kravas transportlīdzekļu muitas kontrolei (amata vietu atlīdzībai un uzturēšanas izdevumiem).2. Ņemot vērā, ka papildu nepieciešamo līdzekļu apmērs ikgadējo uzturēšanas izdevumu segšanai Iekšlietu ministrijai ir neliels un atkarīgs no darba apjoma, 2017.gadā un turpmāk attiecīgie izdevumi tiks segti no budžeta programmas 10.00.00 “Valsts robežsardzes darbība” un apakšprogrammas 02.03.00 “Vienotās sakaru un informācijas sistēmas uzturēšana un vadība” piešķirtajiem līdzekļiem.Aizsardzības ministrija piedāvā uzņemties Valsts robežsardzei nepieciešamā materiāltehniskā aprīkojuma robežšķērsošanas punkta izveides nodrošināšanai Lielvārdes militārajā lidlaukā iegādi (kapitālie un kārtējie izdevumi) 2016.gadā no Nacionālo bruņoto spēku ikgadējā budžeta apakšprogrammas 22.12.00. “Nacionālo bruņoto spēku uzturēšana”. Šis Valsts robežsardzei nepieciešamais materiāltehniskais aprīkojums tiks stacionāri izvietots (pastāvīgi atradīsies) Lielvārdes militārajā lidlaukā un Valsts robežsardzei tas būs pieejams pēc nepieciešamības – ierodoties uz plānotajām robežpārbaudēm Lielvārdes militārajā lidlaukā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz:1.Visiem robežšķērsotājiem un kravu autopārvadātājiem, kuri vēlas šķērsot valsts robežu, izmantojot RŠV „Vientuļi”. **RŠV „Vientuļi” turpmāk būs iespējams veikt preču muitas kontroli transportlīdzekļiem ar pilnu masu līdz 9t (pēc tilta rekonstrukcijas – kravas transportlīdzekļiem bez ierobežojuma).** 2.**NATO dalībvalstu militāriem lidaparātiem, kuri ieradīsies Latvijas Republikas teritorijā ar militāro gaisa kuģi, militāro kravu, apkalpi un personālu.** 3. **Uzņēmējiem, kuri ieved/izved Pārtikas un veterinārā dienesta kontrolei pakļautas kravas kontroles punktos „Lidosta „Rīga”” un „Rīgas osta (BFT)”.** |
| 2. | Tiesiskā regulējuma ietekme uz tautsaimniecību un administratīvo slogu | 1. Saskaņā ar Ministru kabineta 2014.gada 29.jūlija sēdes protokollēmumu (prot. Nr.41 22.§) „Informatīvais ziņojums „Par robežšķērsošanas vietas „Vientuļi” modernizācijas projekta izpildes gaitu un papildu nepieciešamo finansējumu modernizācijas būvniecības darbu pabeigšanai un aprīkojuma iegādes, uzturēšanas, darbinieku atlīdzības un nomas maksas izdevumu segšanai”” tika plānota RŠV „Vientuļi” modernizācija, pārveidojot to par pilnībā funkcionējošu pasažieru un kravas autotransportam paredzētu RŠV, izlīdzinot citu RŠV noslogotību, un palielinot kvalitatīvo un kvantitatīvo caurlaidības spēju ilgtermiņā. RŠV „Vientuļi” ir modernizēta atbilstoši izvirzītajiem mērķiem.2. **Tiks uzlabota NATO dalībvalstu militārā sadarbība, radot iespēju Lielvārdes lidlaukā veikt ārpus Šengenas zonas militāro gaisa kuģu lidojumus un militāro kravu pārvadājumus.**3. **Lidostā „Rīga” un Rīgas ostā uzņēmējiem tiks nodrošināta iespēja ievests/izvest plašāka spektra dzīvnieku izcelsmes produktu kravas (fasētas pārtikas un nepārtikas preces ar dažādu uzglabāšanas temperatūru), kā arī turpmāk lidostā „Rīga” pār­tikas nekai­tīgu­ma, ne­pār­tikas preču dro­šuma un dzīvnieku barības kontrolei pakļauto kravu kontrole tiks nodrošināta visu diennakti.** |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Īstenošanas lēmums Nr.2015/919. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Īstenošanas lēmums Nr.2015/919. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma Nr.2015/919 pielikuma 1.punkta „g” apakšpunkta „i” apakšpunkts | Noteikumu Nr.704 3.pielikuma 10.punkts, noteikumu projekta 8.punkts | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Īstenošanas lēmuma Nr.2015/919 pielikuma 1.punkta „g” apakšpunkta „ii” apakšpunkts | Noteikumu Nr.704 3.pielikuma 7.punkta otrā rinda, noteikumu projekta 7.punkts | ES tiesību akta vienība tiek ieviesta pilnībā. | Noteikumu projekts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Finanšu ministrijas tīmekļa vietnē. |
| 2. | Sabiedrības līdzdalība projekta izstrādē | Normatīvā akta projekts tieši neskar, neierobežo un nesašaurina sabiedrības intereses vai indivīda tiesības. Lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Finanšu ministrijas mājas lapā. |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošināsValsts ieņēmumu dienests, Aizsardzības ministrija, Nacionālie bruņotie spēki, Valsts robežsardze **un Pārtikas un veterinārais dienests**. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | 1. Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, kā arī nenosaka jaunas institūcijas veidošanu vai institūciju reorganizāciju un likvidāciju.Lai palielinātu RŠV „Vientuļi” kvalitatīvo un kvantitatīvo caurlaidību, pārveidojot šo RŠV par pilnībā funkcionējošu pasažieru un kravas autotransportam paredzēto RŠV nākotnē, ir nepieciešams ne tikai veikt RŠV „Vientuļi” infrastruktūras modernizāciju, bet arī veikt tās labiekārtošanu, aprīkošanu un nodrošināt nepieciešamo papildu personālu. Tā kā pēc RŠV rekonstrukcijas tiek plānota transportlīdzekļu kustības uzsākšana, bez papildu personālresursiem RŠV nespēs pilnvērtīgi funkcionēt, jo ir jānodrošina gan muitas, gan robežpārbaudes visās joslās un papildus izveidotajos posteņos pēc rekonstrukcijas. Lai sasniegtu mērķi – nodrošinātu ātru robežšķērsošanu, efektīvas un lietišķas pārbaudes, novēršot nelegālās imigrācijas un kontrabandas riskus, Ministru kabineta 2013.gada 30.jūlija sēdes protokollēmumā (prot. Nr.41 114.§ 10.punktu) tika ieplānots budžets atlīdzībām 864 091 latu. 2015.gada pirmajā pusgadā RŠV „Vientuļi” strādā 16 vecākie muitas uzraugi un 1 virsuzraugs, Valsts robežsardzē 33 robežkontroles punkta inspektori un 2 vecākie inspektori. Papildus kontroles dienestu rīcībā esošajiem personālresursiem ir piešķirtas amata vietas:* **Valsts robežsardzei** - 31 robežkontroles punkta inspektors, 2 vecākie inspektori;
* Nodrošinājuma valsts aģentūrai - 1 ēkas uzraugs (sākot no 2016.gada);
* Valsts ieņēmumu dienestam – no 2015.gada 1.oktobra 16 vecākie muitas uzraugi;
* **Pārtikas un veterinārajam dienestam – 3 inspektori, 1 sektora vadītāja vietnieks un 1 kontroles punkta priekšnieks – sektora vadītājs.**

2. **Piešķirot RŠV statusu Lielvārdes lidlaukam papildus kontroles dienestu rīcībā esošajiem personālresursiem nav paredzēts papildus piešķirt amata vietas.** |
| 3. | Cita informācija | Nav. |

Finanšu ministre D.Reizniece-Ozola

26.04.2016. 11:47

3392

E.Galkina, 67120938

Elina.Galkina@vid.gov.lv